BEAUTY วอลุ่มแน่น-บวกแรง6%โบรกฯชี้กำไรQ4/61 สูงสุดของปี แถมหุ้นราคาถูกแนะซื้อเป้า10.80 บ.
BEAUTY วอลุ่มแน่น-บวกแรง6%โบรกฯชี้กำไรQ4/61 สูงสุดของปี แถมหุ้นราคาถูกแนะซื้อเป้า10.80 บ. โดย ณ เวลา 15.37 น. อยู่ที่ระดับ 9.30 บาท บวก 0.50 บาท หรือ 5.68% ด้วยมูลค่าซื้อขาย 811.29 ล้านบาท 
31 ต.ค. 2561

ผู้สื่อข่าวรายงาน บริษัท บิวตี้ คอมมูนิตี้ จำกัด (มหาชน) หรือ BEAUTY  ณ เวลา 15.37 น. อยู่ที่ระดับ 9.30 บาท บวก 0.50 บาท หรือ 5.68% ด้วยมูลค่าซื้อขาย 811.29 ล้านบาท  คาดเก็งกำไรทางเทคนิคหลังหุ้นเป็นขาลงมานาน 6 เดือน โดยนับตั้งแต่หุ้นยืนที่ระดับ 23.30 บาท เมื่อวันที่ 30 เม.ย.61

บล.กสิกรไทย ระบุในบทวิเคราะห์ว่า BEAUTY (ซื้อ ปิด 8.70 บาท พื้นฐาน 10.80 บาท +24.14%) เราคงคำแนะนำ “ซื้อ” BEAUTY แต่ปรับลดราคาเป้าหมายลงเป็น 10.8 บาท จาก 12.0 บาท อิงด้วยวิธี DCF จากการปรับลดประมาณการกำไรสุทธิปี 2561-2563 ลง คาดว่ากำไรสุทธิของ BEAUTY ได้ผ่านระดับต่ำสุดแล้ว แต่มีมุมมองเชิงอนุรักษ์นิยมมากขึ้นกับการฟื้นตัวของตลาดในประเทศและการเจาะตลาดผ่านช่องทางการจัดจำหน่ายแบบ e-commerce แบบใหม่
คาดว่ากำไรสุทธิไตรมาส 3/2561 จะอ่อนตัวลง 21.7% เทียบช่วงเดียวกันของปีก่อน แต่เพิ่มขึ้น 6.4% เทียบช่วงเดียวกันของปีก่อน จากตลาดในประเทศที่ฟื้นตัวช้าและคาดกำไรสุทธิช่วง 9 เดือนแรกของปี 2561 จะคิดเป็น 72.7% ของประมาณการกำไรสุทธิปี 2561
คาดว่ากำไรสุทธิของ BEAUTY ในไตรมาส 4/2561 จะสูงที่สุดของปี 2561 แม้คาดจะปรับลดลงในเชิง เทียบช่วงเดียวกันของปีก่อน จากฐานที่สูงเมื่อปีที่แล้ว ราคาหุ้นขณะนี้ซื้อขายด้วย EPS ปี 2562-2563 เฉลี่ยที่ 18.2 เท่า หรือ 1.8SD ต่ำกว่า forward PER เฉลี่ยในอดีต เรามองว่าราคาหุ้นยังมี downside risk ต่ำ หนุนจากกำไรสุทธิที่ฟื้นตัวขึ้นและมูลค่าที่ถูก